
".... Mert tükre vagyok én itt mindennek...." - 
Tudás alapú élet, életmód a Hunyor és a Marcal mentén

BESZÁMOLÓ
Élet-Reform szabadegyetem

Az szabadegyetem az Egyesület központjában került megtartásra.
Az egyetem időpontja: 2018. május 4.-5.-6.
Az egyetem időtartama: 3 nap
Érintett személyek: A lakosság, különös tekintettel a köznevelésben részt nem vevők, ifjúsági és felnőtt korosztály, kiemelten a hátrányos/halmozottan hátrányos helyzetűek köre, minimum 30 fő.
Az Élet-Reform szabadegyetem 3 napon keresztül zajlott a Kiscsőszi Interaktív faluház területén az Élő Forrás Hagyományőrző Egyesület szervezésében. Az egyetem során 3 foglalkozásvezető irányításában merültek el a résztvevők olyan, témákban, amely valamilyen szálon kapcsolódik az egészséges életmódhoz, táplálkozáshoz, a testi-lelki jól-léthez, a prevencióhoz, egészségfejlesztéshez.

Célunk: A mai kor megbetegedéseinek a megelőzése, különböző életmód változtatások segítségével. Célunk az, hogy elmélyítsük az emberekben a környezettel való foglalkozást és az egészséges életre való törekvést, hiszen az ő oktatásukon keresztül érhetjük el a jövő generációját is. A jövő generációjának a viselkedését és hozzáállását a környezettudatosságról a szülőn keresztül való nevelésen alapszik. Ez egy olyan láncreakciót eredményez, mely generációról-generációra továbbörökíthető és hosszútávon fenntartható. 
Ezek mellett különböző kompetenciákat szerettük volna fejleszteni az egyéneknél, mint a szociális és állampolgári, a digitális, az anyanyelvi kompetencia, illetve az esztétikai tudatosság és kifejezőkészség.
Digitális kompetencia 
A résztvevőket arra szeretnénk sarkallni az előadók által, hogy a szabadegyetem befejezése után is legyenek érdeklődőek, keressék az újdonságokat, de megfelelő kritikai érzékkel szűrjék ki a nem megfelelő tartalmakat. Ezen információk megszerzése az IKT eszközök segítségével tud megvalósulni leginkább.
Anyanyelvi kompetencia 
A kompetencia jól ismert struktúrája (ismeret, képesség, attidűd) mellett az anyanyelvi kommunikáció fejlesztése szempontjából fontos a szóbeliség, az írásbeliség, a képi információk feldolgozása, az információkezelés, az infokommunikációs technológia, a forráskezelés és az értékelés.
Esztétikai tudatosság és kifejezőkészség
Az új egészséges élethez, a változtatásokhoz nagyban hozzájárul az esztétikai-művészeti tudatosság. Ezen tudatosságot erősítve önkifejező képességünk, kreativitásunk, öntudatunk is fejlődik, épül.
 Szociális és állampolgári kompetencia
A szabadegyetem során az előadások úgy épülnek fel, hogy az emberek a halottak alapján érezzék a saját felelősségüket mind a környezet, mind a saját életmódjukkal szemben. Ha szükséges az életükbe változtatni bizonyos szokásokon, itt kapjanak elég erőt és bátorságot ennek a meglépéséhez. Fontos, hogy az előadókkal intelligensen együttműködjön a csoport, de ehhez egymáshoz is alkalmazkodniuk kell.

Az első napot komplex órával indítottuk. A környezettudatos életvitel a fenntartható fejlődésért témakört boncolgattuk és tanultunk trükköket is hozzá, majd az előadás második felében ezeket a trükköket gyakorlatiasítottuk. Ilyenek a szelektív hulladékgyűjtés, az újrahasznosított dolgok vásárlása a boltban, és az elhasznált anyagok különös újrahasznosító módszerei. A továbbiakban a gyermekek környezettudatásságra nevelésére törekedve közös szemétszedésre indultunk Kiscsősz tisztaságáért címszóval. Itt családok közösen tevékenykedve tisztították az árkokat, játszóteret, parkokat.  Ebéd után a sportoláson keresztül a lovaglás jótékony hatásain belül a -mozgás, önbizalom fejlesztés, kommunikáció és interakció képesség javulása témakörökről beszélgettünk a résztvevőkkel. Majd a délután második részében az elméleti órákban tanultakat megvalósítottuk gyakorlatban is. Volt vezetőszáron való lovaglás, torna, nyeregben való megvalósítások. 
A második napot az egészséges táplálkozás 12 pontjával indítottuk el, amely az élelmiszerek válogatott fogyasztására sarkallt minket. Zsíros ételeket csökkentsük, napraforgó és olíva olaj helyett inkább használjunk olívaolajat vagy repceolajat. Szó esett még a rengeteg szénhidrátról, aminek csökkentésével szintén csökkenteni tudjuk a szervezet terheltségét. A nap folytatásaképpen közösen elkészítettük a csoport ebédjét egészséges alapanyagokból, amelyeket a már tanult technikákkal készítettük el, ami a zöldségek, gyümölcsök vitaminkészletének és hasznos anyagok megőrzéséhez vezetett. Az ebéd után a városi és falusi ember életritmusának, tevékenységeinek, életmódjának összehasonlításával folytattuk a táborunk programját. Itt a résztvevők is érezték már a beszélgetés során a felmerülő különbségeket és azt is, hogy mennyiben másabbak az emberek szokásai a környezet különbségéből kiindulva. A második nap utolsó előadásán a faluban felmerülő lehetőségekről beszélgettünk az itt élő emberek vendégségében. A résztvevők rá tudtak lelni a falu teremtette számos lehetőségre, ami pozitív irányba tudja terelni a gyerekek mentális és szellemi viselkedését és a közösségben való részvételét is. A falusi életmód által kiegyensúlyozottabb egészségesebb életre tehet szert az itt tartózkodók.  
Harmadik napon főként a mozgásról volt szó. Az első órát a mozgás és az egészséges életmódról beszélgettünk. Hangsúlyoztuk a mindennapi mozgásszükségességét és kifejtettük azt is, hogy egy remek családi programot lehet belőle kovácsolni is. Továbbiakban a mozgásformák a falusi életben címszó alatt beszélgettünk a faluban felmerülő munkák kapcsán felmerülő mozgásról. Másfajta mozgást végeztek a nyári munkás szezonban és mást a téli időszakokban.  Ebéd után pedig egy intenzív mozgásformával ismertettük meg az egyetemen résztvevőket ez pedig nem más volt, mint a néptánc. Moldvai táncokban mélyítettük el a tudásukat a résztvevőknek. 
Megtanulták a Hoinát, Bulgárost, Pálmáskát, Nyelut, kecskést és még számos táncot. A tevékenység lezárása után közösen beszélgettek egyet még a résztvevők és elköszöntek egymástól. 
A tábor résztvevőivel egy utolsó beszélgetésre leültünk, hogy miként értékelték szabadegyetemünk programtervezetét és foglalkoztatottságát. A nyitott beszélgetésben pozitív visszajelzéseket kaptunk, illetve olyan tanácsokat, amik építő jellegűek voltak és hasznosíthatók lesznek az elkövetkezendő programjainkon. 

